BE8 บวก 3% โบรกชู “ท็อปพิก” กำไร Q2 โต 34% เคาะเป้า 70 บ. อัพไซด์ 25%
BE8 วิ่ง 3% โบรกชู “ท็อปพิก” กำไรไตรมาส 2 นิวไฮ โต 34% แตะ 30 ลบ. รับอานิสงส์ธุรกิจโตต่อเนื่อง คาดทั้งปีโต 64% แตะ 135 ลบ. แนะนำราคาเป้าหมาย 70 บ. อัพไซด์ 25%
BE8 วิ่ง 3% โบรกชู “ท็อปพิก” กำไรไตรมาส 2 นิวไฮ โต 34% แตะ 30 ลบ. รับอานิสงส์ธุรกิจโตต่อเนื่อง คาดทั้งปีโต 64% แตะ 135 ลบ. แนะนำราคาเป้าหมาย 70 บ. อัพไซด์ 25%
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 14:58 น. อยู่ที่ระดับ 56 บาท บวก 1.75 บาท หรือ 3.23% สูงสุดที่ระดับ 56.25 บาท ต่ำสุดที่ระดับ 53.75 บาท ด้วยมูลค่าการซื้อขาย 161.76 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (4 ส.ค.65) ว่า คาดกำไรไตรมาส 2/65 อยู่ที่ 30 ล้านบาท เติบโต 34% จากงวดเดียวกันของปีก่อน และเติบโต 25% จากไตรมาสก่อน เป็น new high ต่อเนื่อง จากธุรกิจที่เติบโตอย่างต่อเนื่อง และการทยอยทำงานโครงการขนาดใหญ่ที่บริษัทได้รับมาในช่วงก่อนหน้า (ทั้งงานไปรษณีย์ไทยและการท่าเรือ) และคาดกำไรปี 65 เติบโต 64% จากงวดเดียวกันของปีก่อน ที่ 135 ล้านบาท และเติบโตสูงเฉลี่ย 63% ต่อปีในช่วง 3 ปีข้างหน้า จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A อย่างต่อเนื่อง ทั้งนี้ทางฝ่ายวิจัยเลือกเป็น Top pick กลุ่ม แนะนำราคาเป้าหมาย 70 บาท